“Дождь” — хіба не апошняе вялікае медыя ў Расіі, якое варта абвінавачваць у падтрымцы Крамля ды ягонай палітыкі адносна Украіны. Гэта апошняе расійскае тэлебачанне, якое мае ліберальную рэдакцыйную палітыку, падымае вострыя тэмы ды не залежыць фінансава ад дзяржавы альбо алігархаў. Калі Украіна хоча супрацьстаяць крамлёўскай прапагандзе, то ў яе інтарэсах як раз дэманстраваць, што ў Расіі ёсць і адэкватныя медыя з адэкватнай пазіцыяй. Напрыклад, “Дождь” праводзіў расследаванне ды складаў спісы расійскіх жаўнераў, што ваявалі і загінулі на Данбасе – вядома, гэта не падабаецца Крамлю. А вось Кіеў за такое мог бы сказаць “дзякуй”.